projecte-aina/catalan_government_crawling huggingface dataset:
La 17a edició del Concurs Europeu de Navegació per Satèl·lit, denominat Galileo Masters, és un concurs obert a tota la ciutadania que globalment ofereix fins a 1 milió d'euros en premis i que cada any aplega més de 500 idees de negoci i noves tendències.
Des de l'any 2004 s'han premiat més de 300 projectes i han participat més de 11.500 persones provinents de més de 90 països.
Amb 140 organitzacions col·laboradores, aquesta competició serveix avui com a eina d'acceleració per a emprenedors i empreses emergents relacionades amb l'espai.
És, a més, el punt d'entrada ideal per accedir a la Xarxa Europea d'Incubadores Espacials, inclosos els Centres d'Incubació Empresarial de l'ESA (ESA BIC).
L'espectre de projectes presentats en edicions anteriors reflecteix les múltiples oportunitats que ofereix la navegació per satèl·lit: des de la gestió viària i de trànsit, seguretat i protecció, energia, aviació, logística i molts altres sectors d'aplicació, tant per a l'usuari final com per sectors industrials.
Aquest concurs d'innovació premia anualment els millors serveis, productes i idees de negocis utilitzant la navegació per satèl·lit en la vida quotidiana, i KIM (Knowledge Innovation Market) participa co-organitzant la competició a nivell regional a Catalunya.
La seva missió és impulsar el desenvolupament d'aplicacions inspirades pel mercat basades en tecnologies de navegació per satèl·lit.
Els participants obtenen els següents beneficis.
Organitza Knowledge Innovation Market amb la participació de la Generalitat de Catalunya i la Cambra de Barcelona entre d'altres.
El premi SESAR Young Scientist Award 2020 té com a objectiu reconèixer els científics joves que han demostrat excel·lència en els camps de recerca relacionats amb l'ATM (gestió trànsit aeri) i l'aviació.
El premi també proporciona als investigadors que comencen la seva carrera l'oportunitat de desenvolupar-se professionalment.
Un altre dels objectius del premi és donar a conèixer el potencial del talent jove per formular idees i solucions noves als reptes que tenen l'ATM i l'aviació.
El concurs està obert a qualsevol científic que treballi en els camps esmentats i que sigui ciutadà o resident en un estat membre de la UE o d'un país associat Horizon 2020.
Es seleccionaran 3 finalistes que seran convidats a assistir a les Jornades d'innovació SESAR 2020 (SIDs), que tindran lloc del 7 al 10 de desembre a Budapest, Hongria.
Durant la cerimònia, seran convidats a presentar la seva recerca a 300 dels millors acadèmics europeus en ATM i aviació.
Després s'anunciarà el guanyador i rebrà un premi de 5.000 euros.
COFUND té com a objectiu estimular programes regionals, nacionals o internacionals per fomentar l'excel·lència en la formació, la mobilitat i el desenvolupament de la investigació, i difondre les bones pràctiques de les accions de Marie Skłodowska -Curie.
Això s'aconsegueix cofinançant programes regionals, nacionals i internacionals nous o existents per tal d'obrir i proporcionar una formació de recerca internacional, intersectorial i interdisciplinària, així com la mobilitat transnacional i intersectorial d'investigadors en totes les etapes de la seva carrera professional.
Cada proposta finançada en règim de COFUND ha de tenir un únic beneficiari que serà responsable de la disponibilitat dels fons complementaris necessaris per a executar la proposta.
Els sol·licitants presenten propostes plurianuals de programes de doctorat o de beques nous o existents que es preveu que tinguin un impacte en la millora dels recursos humans relacionats amb la investigació i la innovació a nivell regional, nacional o internacional.
Els investigadors amb aquest suport hauran de complir les normes de mobilitat de les accions de Marie Skłodowska-Curie (MSC).
L'objectiu de les beques individuals Marie Skłodowska-Curie (MSCA) és reforçar el potencial creatiu i innovador d'investigadors experimentats, diversificant les seves competències individuals en termes d'adquisició d'habilitats mitjançant una formació avançada i mobilitat internacionals i intersectorial.
Aquestes beques estan adreçades als recercadors que volen fer la seva estada a un país amb menys excel·lència en recerca.
Les accions Marie Skłodowska-Curie (MSCA) ofereixen subvencions per a totes les etapes de la carrera dels investigadors –siguin doctorands o investigadors altament experimentats– per tal de fomentar la mobilitat transnacional, intersectorial i interdisciplinària.
Les MSCA permeten a organitzacions centrades en la recerca (universitats, centres de recerca i empreses) acollir investigadors estrangers amb talent i crear associacions estratègiques amb institucions líders a tot el món.
Les MSCA, situades en el marc del programa Horizon 2020, estan basades en el principi de mobilitat.
Els investigadors, doncs, poden rebre finançament amb la condició que es traslladin d'un país a un altre per adquirir nous coneixements i desenvolupar la seva carrera en el seu àmbit de recerca.
L'objectiu de les beques individuals és millorar el potencial creatiu i innovador d'investigadors experimentats, que desitgen diversificar la seva competència individual en termes d'adquisició d'habilitats mitjançant formació avançada, mobilitat internacional i intersectorial.
Les beques individuals ofereixen oportunitats a investigadors de qualsevol nacionalitat per adquirir i transferir nous coneixements i treballar en la investigació i la innovació a Europa (estats membres de la UE i a països associats a Horitzon 2020) i més enllà.
La iniciativa dona suport especialment al retorn i a la (re)integració d'investigadors europeus des de fora d'Europa i dels que han treballat anteriorment aquí, així com d'investigadors desplaçats per conflictes fora de la UE i els països associats a Horizon 2020.
També promou el reinici de carrera d'investigadors individuals que mostren un gran potencial.
Segons els tipus d'acció que correspon a la seva proposta, els participants poden enviar la seva sol·licitud seleccionant una de les següents seccions: panel de reinici de carrera, panel de reintegració, panel de societat i emprenedoria, beques estàndard europees i beques d'orientació global.
Pressupost total dels panels: 328M € | Data límit: 09/09/2020
El programa de treball CEF Energia 2020 contribuirà al desenvolupament i la implementació de projectes d'interès comú (PCI) en el sector energètic, en referència a l'electricitat, les xarxes de gas i de diòxid de carboni transfronterers.
La Comissió Europea dona suport a projectes d'infraestructura energètica d'interès comú que tinguin importants beneficis per a la societat i que garanteixin una major solidaritat entre els estats membres.
A més, aquesta convocatòria de propostes té com a objectiu finançar accions que contribueixin als objectius a mig termini i a llarg termini de la UE en termes de descarbonització.
Els projectes finançats han d'estar orientats als següents objectius:
Per poder optar a finançament CEF, els projectes s'han de designar com a Projectes d'Interès Comú (PCI) a la quarta llista de PCI de la UE.
Els PCI es consideren fonamentals per completar el mercat intern de l'energia de la UE i han de tenir un impacte significatiu en almenys dos països de la UE.
Els projectes proposats, que poden ser estudis o treballs, seran avaluats segons diversos criteris (el seu estat de maduresa, la seva dimensió transfronterera i fins a quin punt eliminaran els colls d'ampolla i l'aïllament energètic final).
L'objectiu general d'aquesta convocatòria és fer el seguiment d'un projecte pilot d'èxit promogut en el marc de la xarxa de Regions d'Economia Social Europea 2018 (ESER) que va establir una base per a la creació de xarxes efectives de parts interessades en l'economia social a nivell regional a tot Europa i per impulsar la col·laboració interregional en el camp de l'economia social.
El projecte té com a objectiu involucrar una xarxa d'autoritats regionals i locals establertes als països participants al programa COSME i parts interessades en l'economia social i crear un espai per a l'aprenentatge i la col·laboració interregionals.
La millora de la cooperació interregional en el camp de l'economia social hauria de contribuir significativament, segons la UE, a la construcció gradual d'una comunitat d'economia social com a part integrant d'un model econòmic europeu sostenible.
La present convocatòria donarà suport als consorcis en el desenvolupament de la col·laboració interregional mitjançant la compartició i la reproducció de bones pràctiques i l'aprenentatge interregional, creant oportunitats i incentius per a futures col·laboracions interregionals en l'àmbit de les prioritats de les "missions d'economia social".
Els consorcis participants han d'estar formats per:
No està permesa la participació de la mateixa administració pública regional o local en més d'una proposta.
El pressupost màxim per projecte serà 100.000 euros i s'espera finançar uns 19 projectes.
Youth4Regions és una iniciativa que ajuda els estudiants de periodisme i els joves periodistes a descobrir què fa la UE a la seva regió.
Es triaran 33 guanyadors que seran convidats a Brussel·les durant la Setmana Europea de les regions i les ciutats que es preveu que tingui lloc a l'octubre de 2020.
Allà rebran formació i assessorament de periodistes establerts, i podran treballar junts amb ells a la sala de premsa i visitar les institucions de la UE i les organitzacions de mitjans de comunicació.
Els candidats seleccionats també seran considerats pel premi Megalizzi - Niedzielski per a periodistes aspirants.
- Tenir interès en el periodisme que es pugui demostrar, bé per estudis o per feina
- Ser d'un estat membre o païs veí o associat
- Interès per a la política regional de la UE a la vostra regió
- Disponibilitat de l'11 al 16 d'octubre
Data límit per a la presentació de candidatures: 13/07/2020
L'esport és una de les eines disponibles per aconseguir una bona integració dels refugiats, i els projectes esportius locals tenen un paper cada vegada més important a l'hora de facilitar la integració dels refugiats a noves comunitats.
En aquest context, s'ha adoptat un gran nombre d'iniciatives i ja s'estan posant en pràctica projectes innovadors en tota la Unió Europea, tant a escala dels estats membres com en el marc dels programes de la Unió Europea.
La present acció preparatòria va adreçada a donar suport a projectes esportius dedicats a la integració dels refugiats.
Per mitjà d'activitats concretes destinades a integrar els refugiats per mitjà de l'esport, aquesta acció espera obtenir els resultats següents:
L'execució del projecte pilot tindrà en compte la complementarietat amb la part del programa Eramus+ dedicada a l'esport, amb el programa AMIF i amb les accions finançades actualment en el marc del programa pilot "Promoure l'activitat física beneficiosa per a la salut a tot Europa".
Els resultats esperats són els següents:
Per tal que els projectes siguin admissibles hauran de presentar-los sol·licitants que compleixin els criteris següents:
L'esport és divertit, emocionant i aplega gent.
L'esport també es basa en l'equitat i el respecte, independentment de qui siguis i d'on vinguis.
Això ho converteix en una eina poderosa per trencar barreres i construir una societat més inclusiva.
El premi reconeixerà les organitzacions que utilitzen el poder de l'esport per augmentar la inclusió social per a grups desfavorits.
El premi convida totes les organitzacions europees, públiques o privades, comercials o sense ànim de lucre, que hagin desenvolupat amb èxit projectes esportius destinats a la inclusió social a participar en les seves iniciatives.
Els projectes s'avaluaran segons la seva contribució a la inclusió social a través de l'esport.
Els projectes guanyadors es mostraran per inspirar altres organitzacions i individus de tot Europa.
Tres projectes guanyadors rebran 10.000 euros i es donaran a conèixer al novembre en una cerimònia especial de premis a Brussel·les.
Sis projectes preseleccionats rebran cadascun 2.500 euros.
L'Instrument per a l'Estabilitat i la Pau (IcSP) és un instrument financer de la UE per donar suport a les iniciatives de seguretat i a les activitats de construcció de la pau als països socis.
IcSP se centra en la resposta a les crisis, la preparació per a les crisis, la prevenció de conflictes i la creació de pau.
El lideratge i el paper dels joves en la prevenció i resolució de conflictes és cada cop més un element essencial per construir una pau duradora.
Els joves són agents de canvi i innovació i la seva contribució ha de ser activa i considerada com a part de la consolidació de comunitats pacífiques i el suport a una major governança i cohesió.
Això s'aplica a diversos països dels Grans Llacs que s'enfronten a la inestabilitat i a la violència cíclica, en un context de competència pel poder i els recursos naturals, o per greuges relacionats amb la identitat.
Els joves han estat i estan al centre de la inestabilitat tant com a víctimes, però, cada cop més, com a actors i potencials impulsors del canvi.
L'objectiu global d'aquesta convocatòria és donar suport a la contribució dels joves a la construcció d'una pau i estabilitat duradores a la regió dels Grans Llacs mitjançant la consolidació de la dimensió regional dels intercanvis i el diàleg entre les comunitats.
L'objectiu específic és promoure intercanvis i diàleg entre accions / iniciatives de joventut que contribueixin a l'objectiu global.
Aquesta convocatòria s'emmarca en el programa Drets, Igualtats i Ciutadania (REC, en les seves sigles en anglès).
Els objectius de la convocatòria són:
Les activitats que poden ser finançades són:
Per a ser elegibles, els sol·licitants han de ser entitats públiques o organitzacions privades, o organitzacions internacionals.
Les organitzacions amb ànim de lucre han de presentar-se en consorci amb entitats públiques o organitzacions privades sense ànim de lucre.
El consorci ha de constar com a mínim d'un soci líder i al menys un altre soci.
La Fundació Espigoladors ha accedit a la fase final del Premi Europeu de Prevenció de Residus entre els 80 nominats que ha valorat el jurat internacional, on hi figuraven cinc candidatures catalanes.
El projecte de la fundació se situa entre les 16 accions finalistes en la categoria Associacions.
Es tracta de la iniciativa, un guardó per a "herois i heroïnes" de l'aprofitament alimentari, una eina educativa i de sensibilització per fomentar la participació activa d'infants i joves en la recerca de solucions per fer front al malbaratament.
El Premi Europeu de Prevenció de Residus distingeix iniciatives dutes a terme durant la Setmana Europea de la Prevenció de Residus (EWWR), tenint en compte criteris d'originalitat de la proposta, el seu caràcter innovador, l'adaptabilitat a d'altres contextos regionals o locals, la mobilització del públic objectiu i la durada.
En la passada edició de la Setmana, que es va dur a terme el passat mes de novembre en 40 regions, es van organitzar 16.570 activitats arreu d'Europa.
A Catalunya es van organitzar 1.368 activitats, promogudes per 375 entitats, tant públiques com privades, en 40 comarques.
Aquesta iniciativa se celebra a Catalunya des de l'any 2009 i la coordina l'Agència de Residus de Catalunya.
Durant una mateixa setmana, i arreu d'Europa, es realitzen accions de sensibilització i es donen a conèixer estratègies de reducció de residus.
Enguany, la XII Setmana Europea de la Prevenció de Residus se celebrarà del 21 al 29 de novembre, amb un dia temàtic centrat en evitar els productes d'un sol ús.
La Comissió Europea ha fet públic els guardonats amb beques ERC Advanced Grants.
L'objectiu d'aquestes beques, finançades en el marc d'Horizon 2020, és proporcionar un finançament atractiu a llarg termini per donar suport a la recerca de qualitat dels equips d'investigació europeus.
L'ERC finançarà projectes d'investigació innovadors i d'alt risc, que promoguin avenços en les fronteres del coneixement i que fixin un objectiu clar i inspirador per a la recerca fronterera a tot Europa.
Aquestes beques s'adrecen a investigadors líders, amb un historial de recerca reconegut.
En aquesta ronda de finançament han estat seleccionats investigadors que duen a terme la seva recerca a les següents insitucions catalanes:
L'import de la beca és de 2,5M d'euros per a cinc anys.
AbilityPharma rebrà 2,5 milions en forma de subvenció i 2,5 milions més en forma de finançament mixt (gestionat pel BEI) per a finançar l'assaig clínic de fase 2b en pacients avançats de càncer de pàncrees, per a investigar el fàrmac ABTL0812 en combinació amb quimioteràpia estàndar.
Pharmacelera rebrà un milió d'euros de l'EIC Accelerator per a identificar molècules que poden ser medicaments, mitjançant algoritmes de mecànica quàntica, aprenentatge automàtic i computació d'alt rendiment.
L'EIC pilot dóna suport a innovadors de primera classe, empresaris, petites empreses i científics amb idees brillants i ambició d'escalar internacionalment.
Reuneix les parts de l'Horizon 2020 que proporcionen finançament, assessorament i oportunitats en xarxa per a aquells que són a l'avantguarda de la innovació.
El sistema català de recerca ha obtingut quatre nous ajuts Proof of Concept (PoC) que atorga el Consell Europeu de Recerca (ERC, en les seves sigles en anglès) a investigadors sèniors que ja compten amb finançament d'aquest organisme europeu amb l'objectiu que valoritzin els resultats de la seva recerca, explorant el potencial econòmic i/o social del projectes.
En aquesta primera ronda de PoC de les tres previstes durant el 2020, els investigadors catalans han atret fons competitius per valor de 600.000 euros.
Amb aquests nous ajuts PoC, el sistema català de recerca arriba un total de 80 PoC.
Catalunya és capdavantera en la captació d'ajuts PoC i amb l'1,5% dels investigadors de la Unió Europea, obté el 7% d'aquestes concessions sumant un finançament total que supera els 9 milions d'euros.
Els investigadors que han rebut els nous PoC són:
Des de la creació l'any 2007 de l'ERC, el sistema de recerca de Catalunya supera els 350 ajuts atorgats en les diferents convocatòries que tenen com a finalitat afavorir l'excel·lència investigadora, les idees pioneres i els plantejaments innovadors.
El finançament aportat per ajuts ERC contribueix a continuar enfortint la ciència feta a Europa, així com a crear riquesa i llocs de treball al voltant de la seva recerca.
El Govern, per mitjà de la Secretaria d'Universitats i Recerca del Departament d'Empresa i Coneixement, ha proposat el finançament de set projectes cooperatius de creació, construcció, adquisició i millora d'equipaments i plataformes científiques i tecnològiques compartides.
La inversió representa un total de 6.961.000 euros de cofinançament procedent del Fons Europeu de Desenvolupament Regional (FEDER) sobre una inversió total de més de 18 milions d'euros, que es destinarà a iniciatives col·laboratives construïdes i presentades per un total de 25 de centres de recerca, grans infraestructures científiques, universitats i agents de recerca del sistema de coneixement català.
Els set projectes cofinançats abasten diverses àrees de col·laboració científica i àmbits de coneixement:
Els tres projectes de microscòpia electrònica liderats per ICN2, IBMB i UB formaran una unitat d'ús i de servei.
Es tracta del Centre de Microscòpia Avançada de Catalunya, que aspira a ser una nova infraestructura científico-tècnica singular del país (ICTS).
Des de les seves ubicacions físiques respectives al Sincrotró Alba i al Parc Científic de Barcelona, aquests tres microscopis actuaran com una única comunitat d'usuaris científics que prestarà servei al conjunt del sistema de recerca de Catalunya.
La convocatòria per a projectes cooperatius destinats a equipaments científics i tecnològics es va obrir per mitjà de la Resolució EMC/337/2019, de 12 de febrer, i les bases reguladores es troben recollides en l'Ordre EMC/17/2019, de 8 de febrer.
El Comitè de Seguiment Conjunt del programa ENI CBC MED (Cooperació Transfronterera de la Conca Mediterrània) ha aprovat 22 projectes de la convocatòria per a projectes estratègics.
Aquestes projectes compten amb la participació de 197 entitats procedents dels 13 països participants en el programa i rebran un finançament de la UE d'uns 69 MEUR.
De les 198 propostes presentades inicialment, 42 van superar la 1a fase de l'avaluació i finalment 22 han estat aprovades, representant una taxa d'èxit de l'11%.
Els projectes s'emmarquen en les 6 prioritats temàtiques següents: "start-ups", clústers econòmics euromediterranis, transferència de tecnologia, gestió de residus i eficiència energètica.
La participació d'entitats catalanes en els projectes aprovats és destacada, tant com a beneficiaris (coordinadors) i també com a socis.
Concretament, 11 dels 22 projectes aprovats compten amb participació catalana (50%), dels quals 4 estan coordinats per entitats catalanes (18% del total).
Els 4 projectes coordinats per entitats catalanes són:
Els 22 projectes estratègics aprovats se sumen als 41 projectes estàndards que estan actualment en curs.
En total el programa comptarà amb 73 projectes, que impliquen més de 450 organismes, i amb una contribució de la UE de 169 MEUR.
En l'anterior convocatòria per a projectes estàndards, els resultats per a les entitats catalanes també va ser destacada, amb 12 projectes amb participants catalans (29,2%), dels quals 5 coordinats per entitats catalanes (12,1% del total).
En aquests 12 projectes hi participen 19 entitats catalanes que sumen 22 participacions, ja sigui com a beneficiari, soci o "partner" associat.
Els 5 projectes estàndards coordinats per entitats catalanes, que estan actualment en curs són:
El Comitè de Programació del Programa Operatiu de Cooperació Territorial Espanya-França-Andorra (POCTEFA) 2014-2020 va aprovar, el passat 22 d'abril de 2020, la resolució provisional II de la tercera convocatòria de projectes, relativa a la programació de candidatures de la llista de reserva.
En total s'han aprovat deu projectes per un import FEDER de 7,5 milions d'euros.
D'aquests n'hi ha vuit, un 80%, amb participació catalana.
Els projectes amb participació catalana són els següents:
El Reial decret 463/2020, de 14 de març, pel qual es declara l'estat d'alarma per a la gestió de la crisi sanitària ocasionada per la COVID-19, estableix en la seva disposició addicional tercera la suspensió de terminis administratius.
El Departament d'Agricultura, Ramaderia, Pesca i Alimentació (d'ara endavant, DARP) gestiona un nombre considerable de línies d'ajuts cofinançades amb el Fons Europeu Agrícola de Garantia (FEAGA), el Fons Europeu Agrícola de Desenvolupament Rural (FEADER) i el Fons Europeu Marítim i de la Pesca (FEMP), la suspensió dels quals pot posar en risc la percepció d'ajuts procedents dels esmentats fons i l'assoliment de les finalitats a les quals els esmentats fons responen.
En aquest sentit, es considera indispensable per a la protecció de l'interès general la continuació de determinats procediments de tramitació de subvencions que determina aquesta Ordre, i l'establiment d'elements de flexibilitat per a la seva adaptació a la situació actual.
A fi d'unificar en un únic text normatiu les decisions que afecten diversos òrgans competents del DARP respecte de les mesures esmentades en els procediments de subvencions en tramitació, i tenint en compte la normativa reguladora dels ajuts cofinançats o finançats íntegrament per fons europeus, aquesta Ordre estableix nous terminis per presentar sol·licituds i renúncies, per realitzar les actuacions subvencionables i per presentar les justificacions.
El termini de presentació de la sol·licitud única finalitza el 15 de juny de 2020, d'acord amb l'article 1 del Reglament d'execució (UE) 2020/501 de la Comissió, de 6 d'abril, pel qual s'estableixen excepcions a allò disposat en el Reglament (UE) 809/2014 pel que fa a la data límit de presentació de la sol·licitud única.
Consulteu al DOGC 8124 de 30 d'abril de 2020 per veure els procediments que han vist modificat el seu termini.